Αριστοτέλης Τσουρτσούλης

Ο Αριστοτέλης Τσουρτσούλης ήταν Έλληνας κομμουνιστής, συνδικαλιστής, δημοσιογράφος και στέλεχος του Κομμουνιστικού Κόμματος Ελλάδας.

Βιογραφία

Ο Αριστοτέλης Τσουρτσούλης γεννήθηκε το 1902 στον Πλάτανο Αλμυρού. Από νεαρή ηλικία ασπάστηκε την κομμουνιστική ιδεολογία και εντάχθηκε στο ΚΚΕ, ενώ παράλληλα ασχολήθηκε και με τον συνδικαλισμό.Το ΚΚΕ στον ιταλοελληνικό πόλεμο του 1940-41 (2015), σελ. 69 Τα πρώτα χρόνια από την ένταξή του στο ΚΚΕ ήταν χαμηλόβαθμο στέλεχος και δημοσιογράφος του Ριζοσπάστη. 

Στις αρχές της δεκαετίας του 30 μετέβη στη Μόσχα και φοίτησε στις κομματικές σχολές KOYTB.Φαράκος (2004), σελ. 446. Όταν επέστρεψε από τη Μόσχα έγινε συντάκτης και αργότερα αρχισυντάκτης του Ριζοσπάστη.

Κατά τη διάρκεια της μεταξικής δικτατορίας πέρασε στην παρανομία και έγινε μέλος της ΚΕ το 1938.Μιχελίδης (1983), σελ. 96 Συνελήφθη το 1939 και εκτοπίστηκε στην Ακροναυπλία. Στις αρχές του 1943 μαζί με άλλους ακροναυπλιώτες μεταφέρθηκε στον Πειραιά και εκτελέστηκε στις 7/1/1943 στην Κοκκινιά, μαζί με άλλα 6 μέλη του ΚΚΕ, ως αντίποινα για αντιστασιακή ενέργεια και ετάφη στο Γ' Νεκροταφείο.Ιωάννα Τσάτσου χ.χ, σελ. 73

Το καλοκαίρι του 1944 εκτελέστηκε από τους Γερμανούς και η γυναίκα του Κούλα.Το ΚΚΕ στον ιταλοελληνικό πόλεμο του 1940-41 (2015), σελ. 71

 Παραπομπές 

 Πηγές 
 Το ΚΚΕ στον ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015.
 Δημήτρης Μιχελίδης: Ο σκληρός δρόμος, Εκδόσεις Τολίδη, Αθήνα 1983.
 Ιωάννα Τσάτσου: Εκτελεσθέντες επί Κατοχής, Οι Εκδόσεις των Φίλων, Αθήνα χ.χ.
 Γρηγόρης Φαράκος: "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004.

Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Έλληνες δημοσιογράφοι του 20ού αιώνα
Κατηγορία:Εκτελεσθέντες αντιστασιακοί